Înternetî ser ra hemverê pêroyê Koyê Munzurî  yê Dêrsimî sey wareyê madenî îlankerdişî de kampanyaya îmzayan ameye destpêkerdene.
Kampanyaya ke adresê Change.org’î ser ra  ameye destpêkerdene demo kilm de nêzdîyê 3 hezar kesan îmza kerd. Kampanya de bale ame antene serê rîndîya xozaya Dêrsimî  û ame waştene ke wa Wezîrîya Dorme û Bajarîye qerarî îptal bikero.
Hetê bînî ra Weqfê  Pawitişê Cuya Xozayîye (WWF) Tirkîya bale ante  serê Munzurî. WWF Tirkîya hesabanê xo yê medyaya sosyale de bi etîketê #MunzuraDokunma (Nêzdîyê Munzurî mebe)  da zanayene ke sey Koyanê Kazî Munzur zî rîyê faalîyetanê madenî ra binê tehlukeyî de yo.
